Περιπατητικά Μονοπάτια στην Ελλάδα και Διεθνώς και η Ψηφιακή Προβολή τους
Creators: name: Μανώλη, Δήμητρα Βασιλείου
Publisher: name: Aristotle University of Thessaloniki
Year: 2025
Subjects: Περιπατητικά μονομάτια
Ψηφιακή προβολή
Μονοπάτια
Walking paths
Digital promotion
Trails

description: Τα μονοπάτια πεζοπορίας προσφέρουν πολυάριθμα οφέλη για τη σωματική υγεία, την ψυχική ευεξία και τη διατήρηση του περιβάλλοντος. Αναδεικνύουν τη φυσική ομορφιά μιας περιοχής, παρέχουν ευκαιρίες για αναψυχή, άσκηση και σύνδεση με τη φύση, προάγοντας την αίσθηση της κοινότητας, ενώ ταυτόχρονα παρέχουν την ηρεμία και την ξεκούραση που αναζητούν οι περιπατητές. Η ισότιμη πρόσβαση για άτομα με προβλήματα κινητικότητας, η σωστή σήμανση, η καθαριότητα και η τακτική συντήρηση είναι απαραίτητα για την ασφάλεια των χρηστών των μονοπατιών. Η σωστή σήμανση και οι ξεναγήσεις μπορούν να χρησιμέψουν ενημερωτικά σχετικά με τα τοπικά οικοσυστήματα. Σε όλα αυτά έχει δοθεί η απαραίτητη προσοχή, στα μονοπάτια που σχεδιάστηκαν σε όλη την Ελλάδα, τόσο από Ευρωπαϊκούς, όσο και από εγχώριους οργανισμούς. Η ψηφιακή προώθηση διαδραματίζει κρίσιμο ρόλο στην αύξηση της ευαισθητοποίησης και στην ενθάρρυνση της χρήσης των μονοπατιών πεζοπορίας. Το διαδίκτυο έχει συμβάλλει σε πολύ μεγάλο βαθμό, δίνοντας πολλές νέες δυνατότητες, όπως η ανάρτηση φωτογραφιών και βίντεο που δείχνουν την ομορφιά των μονοπατιών. Αυτό δημιουργεί μια αίσθηση κοινότητας, η οποία επεκτείνεται με επισκέψεις σε ιστότοπους με λεπτομερείς πληροφορίες σχετικά με τα μονοπάτια, όπως χάρτες, επίπεδα δυσκολίας, παροχές υπηρεσιών και συμβουλές ασφάλειας. Εφαρμογές για κινητά παρέχουν διαδραστικούς χάρτες των μονοπατιών, πλοήγηση σε πραγματικό χρόνο και πληροφορίες για σημεία ενδιαφέροντος. Όλα αυτά τα χαρακτηριστικά ισχύουν και για διαδρομές στο Πήλιο, όπου προτείνεται ένα εν μέρει νέο μονοπάτι, με πολλά οφέλη για τους περιπατητές, χάρη στη μοναδική ομορφιά που διαθέτει αυτό το βουνό σε όλη του την έκταση. Αναφέρονται και ορισμένα προβλήματα που προκάλεσαν οι πρόσφατες πλημμύρες και πρέπει να επιλυθούν για να επανέλθει η πεζοπορία στο επίπεδο που βρισκόταν και να εξελιχθεί, ενθαρρύνοντας περισσότερους ανθρώπους να εξερευνήσουν και να απολαύσουν την ομορφιά της φύσης.
description: Hiking trails offer numerous benefits for physical health, mental well-being and environmental conservation. They highlight the natural beauty of an area, provide opportunities for recreation, exercise and connection with nature, promoting a sense of community, while at the same time providing the peace and quiet that walkers seek. Equal access for people with mobility problems, proper signage, cleanliness and regular maintenance are essential for the safety of trail users. Proper signage and guided tours can serve as information about local ecosystems. All of these have been given due attention in trails designed throughout Greece, by both European and domestic organizations. Digital promotion plays a crucial role in raising awareness and encouraging the use of hiking trails. The internet has contributed greatly, providing many new possibilities, such as posting photos and videos that show the beauty of the trails. This creates a sense of community, which is extended by visits to websites with detailed information about the trails, such as maps, difficulty levels, services and safety tips. Mobile applications provide interactive trail maps, real-time navigation and information on points of interest. All these features also apply to routes in Pelion, where a partially new trail is proposed, with many benefits for walkers, thanks to the unique beauty that this mountain has throughout its entire extent. Some problems caused by the recent floods are also mentioned and must be resolved if hiking is to return to its previous level and develop, encouraging more people to explore and enjoy the beauty of nature.